[[Fil:Ustaritz Fronton Pala.jpg|right|thumb|Et spil pelota i landsbyen Ustaritz]]
{{harflertydig4|For Jørgen Leths film om spillet, se [[Pelota (film)]]}}
'''Pelota''' ({{lang-es|pelota}}, {{lang-eu|pilota}}, {{lang-fr|pelote}}) er et traditionelt [[boldspil]], der især spilles i [[Baskerlandet]]. Spillet udøves af to-fire spillere, der skiftes til at slå en lille læderbold op mod en mur. I de mest populære spil benytter deltagerne de bare næver (''pelota a mano''), men i visse udgaver af spillet benyttes forskellige former for [[ketcher]]e eller [[bat]]. Pelota spilles på en aflang bane kaldet en fronton. I de baskiske provinser ligger der en fronton i næsten alle større og mindre byer, såvel udendørs som indendørs.
 
Under de professionelle kampe er der ofte stor væddemålsaktivitet, hvor tilskuerne kan sætte deres penge på enten rødt eller blåt hold. [[Bookmaker]]ne justerer løbende [[odds]]ne alt efter kampens udfald. Spillerne er iklædt hvide bukser og poloskjorter, men modstanderne kan skelnes fra hinanden, da de bærer et henholdsvis rødt eller blåt bånd om livet.
Sport